**4ο ΓΕΛ ΜΥΤΙΛΗΝΗΣ**

Ο Διευθυντής του 4ου Γενικού Λυκείου Μυτιλήνης ζητά την εκδήλωση ενδιαφέροντος

από τα τουριστικά γραφεία για την πραγματοποίηση μιας πολυήμερης εκπαιδευτικής

εκδρομής στα πλαίσια καινοτόμων δράσεων του σχολείου με τα παρακάτω στοιχεία:

**Προορισμός:** Βόλος - Θεσσαλονίκη

**Ημερομηνία:** από Πέμπτη 19 Απριλίου 2018 έως Κυριακή 22 Απριλίου 2018

**Αριθμός συμμετεχόντων**: 48

**Μαθητές**: 44 **Καθηγητές**: 4

Αναχώρηση από Μυτιλήνη: **Πέμπτη 19 Απριλίου 2018** αεροπορικώς με την πρώτη πρωινή πτήση για Αθήνα.

Άμεση Αναχώρηση με πούλμαν για Πήλιο – Bόλο .

Διαμονή ένα βράδυ **(19/4)** στο Βόλο σε ξενοδοχείο τεσσάρων (4) ή πέντε (5) αστέρων με πρωινό.

Αναχώρηση από Βόλο **Παρασκευή, στις 20 Απριλίου** για Θεσσαλονίκη, οδικώς.

Στάση στα Μετέωρα.

Διανυκτέρευση στη Θεσσαλονίκη σε ξενοδοχείο τεσσάρων (4) ή πέντε (5) αστέρων με πρωινό και ημιδιατροφή την Παρασκευή 20 Απριλίου και Σάββατο 21 Απριλίου.

**Σάββατο 21 Απριλίου**. Ξενάγηση στη Θεσσαλονίκη.

**Κυριακή 22 Απριλίου** – Ξενάγηση στη Θεσσαλονίκη. Αναχώρηση από Θεσσαλονίκη για Μυτιλήνη, αεροπορικώς, με την τελευταία βραδινή πτήση.

Η προσφορά θα πρέπει να περιέχει και να εξασφαλίζει τα παρακάτω:

Υποχρεωτική Ασφάλιση Ευθύνης Διοργανωτή, όπως ορίζει η κείμενη νομοθεσία, για τη τέλεση σχολικών εκδρομών.

Λεωφορείο για τη μεταφορά των μαθητών καθ΄ όλη τη διάρκεια της εκδρομής, ανεξαρτήτως χιλιομέτρων, περιλαμβανομένων και των μετακινήσεων από και προς τα αεροδρόμια.

Το λεωφορείο να διαθέτει όλες τις προβλεπόμενες από την κείμενη νομοθεσία προδιαγραφές (ελεγμένο από το ΚΤΕΟ, έγγραφα καταλληλότητας οχήματος, επαγγελματική άδεια οδήγησης, ελαστικά σε καλή κατάσταση, πλήρως κλιματιζόμενα κ.λπ.) καθώς και να πληροί όλες τις προϋποθέσεις ασφάλειας για μετακίνηση μαθητών (ζώνες ασφαλείας, έμπειροι οδηγοί, κ.λ.π.).

Ρητή αναφορά κατηγορίας καταλύματος.

Την αντιμετώπιση της περίπτωσης που δεν θα πραγματοποιηθεί η εκδρομή στις προβλεπόμενες ημερομηνίες λόγω ανωτέρας βίας (εκλογές, απαγορευτικό κ.λ.π.)

Για τις παραπάνω υπηρεσίες ζητείται η τελική συνολική τιμή (με ΦΠΑ) της εκδρομής, αλλά και η επιβάρυνση ανά μαθητή.

Με την προσφορά θα κατατεθεί από το ταξιδιωτικό γραφείο απαραιτήτως και υπεύθυνη δήλωση ότι διαθέτει το ειδικό σήμα λειτουργίας, το οποίο πρέπει να βρίσκεται σε ισχύ.

Αν η προσφορά σας επιλεγεί θα πρέπει να την αποστείλετε και σε ηλεκτρονική μορφή (doc ή pdf) για να είναι εύκολη η ανάρτηση της στο διαδίκτυο. Θα ακολουθήσει η υπογραφή σύμβασης.

Οι προσφορές θα πρέπει να κατατεθούν σε κλειστούς φακέλους μέχρι την Δευτέρα 29 Ιανουαρίου 2018 και ώρα 9:00 π.μ. στο γραφείο του Δ/ντή του 4ου ΓΕΛ Μυτιλήνης.

**Πληροφορίες κ. Αριστείδη Μαθιουδάκη**

**Τηλ. Επικοινωνίας 4ου ΓΕΛ Μυτιλήνης : 2251048139 FAX : 2251028189**

**Email:** **mail@4lyk-mytil.les.sch.gr**

|  |  |  |  |
| --- | --- | --- | --- |
|  |  | **Ο Διευθυντής** **Μαθιουδάκης Αριστείδης** |  |